text: ет өнімдері— өндірісте еттен дайындалған шұжықтар, тұзды-ысталған өнімдер және консервілер. шұжықтың пісірілген, шала ысталған және пісірілген, шикілей немесе пісірілген түрде ысталған және кептірілген, шикілей кептірілген түрлері болады. өнімдерге пісіріліп тұздалған (пісірілген сан еттер мен орамалар), ысталған- тұздалған (сан еттер, орамалар, төс және т.б), ысталған (сан еттер, тос, мойын еттері), пісірілген өнімдер жатады. ет консервілеріне қалбырларға салынып, бекітілген, ыстықпен дайын өнімдер жатады. мұндай өнімдер таза еттен немесе етке басқа құрауыштар қосылып дайындалады. ет консервілерін қоғамдық тамақтандыру орындарында 0-8° температура аралығында 30 тәулік сақтауға болады. қоймаларда консервілер түріне байланысты 1—3 жылға дейін сақталады.